av.gi II- I asrlarda) Kanguy podshosi o'z oqsoqollari bilan maslaxatlashib ish tutishi haqida eslab o'tiladi. Osiyocha ishlab chiqarish printsiplari asosida tashkil topgan Qang' davlatida oqsoqollar kengashi katta rol o'ynagan. Bu kengashda qabila boshliqlari, harbiy sarkardalar faol qatnashib, muhim davlat ahamiyatiga molik masalalar hal etilgan. Podsho hokimiyati masloxat majlisi (anchumana) bilan hamnafaslikda ish yuritgan. Bunday boshqaruv uslubi tarixda harbiy demokratiya printsiplari asosida tashkil topgan davlat tizimi deb nom olgan. Qang' davlatiga qarashli erlar bir necha viloyatlardan tashkil topgan edi. Ular agar chorvador qabilalarga tegishli mintaqalar bo'lsa, ularni boshqarish jabg'u (yabg'u)larga topshirilgan. Qang' hokonlari mamlakatni ana shu jabg'ularga tayanib boshqarar ekan, ular, odatda, hokonlarga yaqin kishilardan, ularning qavmu- qarindoshlaridan, yirik urug' va qabila boshliqlaridan tayinlangan. Qang' davlati tarkibida bo'lgan o'troq aholi viloyatlarini boshqarish esa mahalliy hokimliklar tasarrufida qoldirilib, ular hoqon tomonidan tayinlangan tudanlar nazoratida markaziy hokimiyatga muntazam ravishda soliq (boj) to'lab turgan. Ana shunday tobe viloyatlarga qadimgi Xorazm, Sug'd viloyatlari, Urol tog'oldi rayonlari (alanlar, yan qabilalari) kirgan. Qadimgi Xitoy manbalarida Qang' davlatining chegaralari aniq ko'rsatilmasada, ammo, mil. av.gi II- asrda Qang' davlati Davanning shimoliy - g'arbida bo'lganligi eslatib o'tiladi, ya'ni 'Kanguy Davan bilan chegaradosh' deyilgan. Milodiy I -III asrlarga oid kichik Xan sulolasi tarixida esa Sharqiy Turkiston viloyati shimolda 'kang'uylar bilan chegaradosh' deyilgan. Xitoy elchisi Chjan Tsyan bergan ma'lumotlarda g'arbiy meridional yo'li haqida gap ketganda, bu yo'l avval Davandan, so'ngra Kanguydan o'tib, Yantsay (alanlar) eriga o'tib boradi, deyilgan. Xitoy manbalariga ko'ra, Qang' davlatining asosiy erlari Toshkent vohasi, Janubiy Qozog'iston, Talas vodiysi, Chu daryosining quyi oqimlari, undan to Sarisuv daryosigacha bo'lgan hududlarni o'z ichiga olgan. Sima Tsyanning 'Tarixiy xotiralar ' asarida yozilishicha Qang' davlatining poytaxti ikkita bo'lgan. Manbada habar berilishicha, Kanguyning poytaxti Bityanda bo'lgan deyiladi. S.P.Tolstov ularni dastlab qadimgi Xorazmdan qidirdi. Ammo, yozma manbalarni arxeologik yodgorliklar bilan qiyosiy o'rganish natijasida olimlar Bityan (Qang'diz) Xorazmda emas, balki Toshkent vohasida joylashganligini isbotladilar. Darhaqiqat, Qang' davlatining qishki poytaxti sifatida Bityan aynan Toshkent viloyatining Oqqo'rg'on tumanida joylashgan Qankatepa shahar harobasi ekanligi aniqlandi. Qanka, ya'ni qadimgi Qang'diz (Bityan) qadimgi ipak yo'li yo'nalishida joylashgan, mil. av.gi III- asrda qad ko'targan yirik shahar bo'lib, uning bizgacha saqlanib qolgan maydoni 150 ga. Uning atrofi mudofaa devorlari bilan o'rab olingan. Shahar maydonida Qang' hokonining o'rdasi, shahar ibodatxonasi, savdo- sotiq va xunarmandchilik mavzelari, yo'llar, xovuzlar, bozor maydonlari, turar- joy massivlari ochib o'rganilgan. V asr o'rtalariga kelib Qang' davlati parchalanib ketadi, Qanka esa endi Choch maliklarining poytaxti bo'lib qoladi. Bunday xulosaga kelishga guvohlik beruvchi qo'limizda ashyoviy dalillar bor, ya'ni Qankadan V asrga oid Choch maliklarining rasmi tushirilgan tangalar, loyga Choch maliklarining surati bosilgan bullalar topilgan. Xitoy manbalarida Qang' davlati hoqonlarining qishki poytaxti Bityandan boshqa yozgi qarorgohi ham bo'lgan deyiladi. Qang' davlatining yozgi qarorgohi manbalarda eslatib o'tilgan Tarband (hozirgi O'tror shahri harobasi) shahri edi. Tarband toponimi VIII asrga oid turkiy tosh yozuvida 'Qang'u - Tarband' deb eslatiladi.Tarband (O'tror) Qang' davlati parchalanib ketgach (V asr o'rtalari), Choch davlatining tarkibida qoladi. Shunday qilib, Qang' davlatining ikkita markazi bo'lgan. Ulardan biri Kanka (Qang'diz) bo'lib, u Toshkent vohasida, Sirdaryoga yaqin erda joylashgan. Bu shahar arxeologik tadqiqot natijalariga ko'ra, mil. av.gi III - asrda budyod etilgan bo'lib, u Qang' podsholarining doimiy qarorgohi bo'lgan. Aris daryosining quyi oqimida joylashgan O'tror (Tarband) esa Qang' davlati hokonlarining yozgi qarorgohi bo'lgan. Qadimgi Xitoy manbalarida qang'arlarga qarashli 5 ta viloyat tilga olinadi. Ular Susie, Fumu, Yuni,Gi, Yuegan bo'lib, bu nomlar Xitoy tarixchilari tomonidan berilgan mahalliy nomlarning xitoycha tarjimalaridir. Tarixiy joylar va shaharlar nomlarini xitoylashtirish (shunday holat yunon tarixchilarida ham uchraydi) xansularga xos ulug' Xitoy shovinizmining asosiy maqsadi edi. Afsuski, mahalliy nomlar bizgacha etib kelmagan. Ular haqidagi ma'lumotlar xitoycha nom bilan qadimgi xitoy manbalarida uchraydi.